નરેન્દ્ર મોદી પણ આવી બાબતમાં બહુ સાવધાન હોય છે. પોતાની તસવીર બરાબર આવે, ટીવીમાં પોતે બરાબર દેખાય તેનું કાળજીપૂર્વક આયોજન કરતાં હોય છે. ડોનાલ્ડ ટ્રમ્પનું અણધાર્યું વર્તન તેમના માટે આવી કોઈ મુશ્કેલી પણ ઊભી કરી શકે ખરું? જોકે નરેન્દ્ર મોદી વધારે સાવધ હોય છે અને સ્થિતિ સંભાળી લેતા હોય છે, પણ ટ્રમ્પ જેવા વ્યક્તિત્ત્વનો ભરોસો નહિ. તેના કારણે જ અત્યારથી કેટલાક વર્તુળોમાં એવી ચર્ચા છે કે પ્રથમ મુદતના છેલ્લા કાર્યક્રમમાં ડોનાલ્ડ ટ્રમ્પ આવશે ખરા અને આવશે તો કોઈ જોણું ઊભું કરશે ખરા?